jkorsvik/nowiki_second_scrape_merged huggingface dataset:
Alexis de Chateauneuf

Alexis de Chateauneuf (født 18. februar 1799 i Hamburg, død 31. desember 1853 samme sted) var en tysk arkitekt og byplanlegger fra Hamburg. Han var en av sin tids ledende arkitekter, utdannet i Hamburg, Paris og Karlsruhe samt et kortere opphold hos Karl Friedrich Schinkel i Berlin. Chateauneuf spilte en særlig fremtredende rolle under gjenoppbygningen av Hamburg etter bybrannen i 1842. Han virket også i London og Christiania.
Når det gjelder hans forhold til Norge var dette i første omgang av privat karakter; han giftet seg med Caspara Møller fra Christiania i 1846. I forbindelse med et familiebesøk i byen fikk han seg forelagt utkastene som var kommet inn til ombyggingen av Vår Frelsers kirke - nå Oslo domkirke. Han falt ikke for noen av forslagene, selv om han roste Christian H. Groschs utkast. Det endte med at Chateauneuf leverte et eget utkast og domkirken ble bygget om etter dette. Heinrich Ernst Schirmer ble ansatt som byggeleder og Chateauneuf skrev kontrakt hvor han forpliktet seg til å sette arbeidet i gang og komme til byen minst en gang.
På samme tid hadde myndighetene satt i gang planleggingen av en ny kirke i byen, det som skulle bli Trefoldighetskirken. Etter en arkitektkonkurranse vant Chateauneufs utkast. Han fikk imidlertid ikke fullført prosjektet da han døde i 1853. Fullføringen av Trefoldighetskirken ble foretatt av hans tidligere elev, Wilhelm von Hanno.


== Referanser ==


== Litteratur ==
Arno Berg og Bernhard Hagtvedt: Vår Frelsers kirke, forlaget Land og kirke, Oslo 1950, side 90 ff


== Eksterne lenker ==
(en) Alexis de Chateauneuf – kategori av bilder, video eller lyd på Commons 
Alexis de Chateauneuf fra Norsk biografisk leksikon
Charlie Patton

Charlie Patton, bedre kjent som Charley Patton, (født 1. mai 1891, død 28. april 1934) var en amerikansk bluesmusiker, ofte omtalt som deltabluesens far og en av de aller viktigste musikerne i den amerikanske musikkens historie. Delta Blues knytter an til den blues som utviklet seg i Mississippi Delta-regionen vest i delstaten Mississippi. Hans innflytelse kan spores i så å si alle deltabluesmusikere som fulgte etter ham. Selv stavet han navnet sitt «Charlie», mens det på gravstenen og på flere utgivelser står «Charley». I 1980 ble han valgt inn i Blues Hall of Fame.

Patton ble født i Hinds County i Mississippi nær tettstedet Edvards, og bodde mesteparten av livet i Sunflower County i Mississippideltaet. Rundt 1900 flyttet han med familien sin nordover til den legendariske Dockery Plantation. Det var senere der både John Lee Hooker og Howlin' Wolf lærte Pattons musikk å kjenne, og det var og der Robert Johnson begynte å spille gitar. På Dockery fikk den unge Patton opplæring av Henry Sloan, en tidlig deltabluesmusiker. Patton hang på Sloan til han var nitten år gammel og var blitt en dyktig musiker.
Han ble svært populær i den sørlige delen av USA, og ble i motsetning til de fleste andre bluesmusikere på den tiden invitert til å spille på plantasjer og spisesteder. Patton var kjent for å gi gode show, der han spilte gitar både på ryggen og nakken. Det fortelles at stemmen hans bar hele 500 yards uten elektrisk forsterkning.
Charlie Patton spilte inn totalt 72 låter, inklusive alternative kutt. Han gjorde sine første plateinnspillinger 14. juni 1929, for Paramount.  Sine siste innspillinger gjorde Patton for Vocalion 30. januar – 1. februar 1934. Charlie Patton har også deltatt på innspillinger med Bertha Lee og Henry Sims.
Patton døde av en hjertefeil i 1934 og er begravet i Holly Ridge i Mississippi. Kun ett fotografi av Patton finnes, men ektheten er omstridt.


== Referanser ==


== Eksterne lenker ==
(en) Charlie Patton – kategori av bilder, video eller lyd på Commons 
(en) Charlie Patton på Internet Movie Database 
(en) Charlie Patton på Discogs 
(en) Charlie Patton på MusicBrainz 
(en) Charlie Patton på MusicBrainz 
(en) Charlie Patton på Genius — sangtekster 
(en) Charlie Patton på AllMusic
Otto Hjellegjerde

Otto Bernhard Hjellegjerde (født 21. juni 1917, død 1. januar 1997 i Sykkylven) var sammen med brødrene Mindor og Ingvald Hjellegjerde gründerne bak møbelkonsernet Hjellegjerde møbler. Otto Hjellegjerde har fått Kongens fortjenstmedalje i gull.


== Referanser ==
Darien

Darien kan være:

Den kinesiske byen som nå er kalt Dalian.
Byen Darien i Connecticut i USA.
Byen Darien i Georgia i USA.
Darién, en provins i Panama.
Tapón del Darién, «Darien-hinderet» (engelsk: Darien Gap) mellom Panama og Colombia.
Robert Esmie

Robert Esmie (født 5. juli 1972 på Jamaica) er en kanadisk friidrettsutøver. Han var med på Canadas lag som tok gull på 4 x 100 m stafett under OL 1996 i Atlanta.
Esmie vokste opp i Canada. På midten av 1990-tallet utgjorde han, sammen med Glenroy Gilbert, Bruny Surin og Donovan Bailey verdens raskeste nasjonslag på kortstafetten. Under VM 1993 i Stuttgart kom stafettlaget på 3.-plass, mens de tok gull under Samveldelekene i 1994.
I 1995 tok han bronse på 60 m under innendørs-VM i Barcelona. Under OL i Atlanta vant Canada nesten et halvt sekund foran det amerikanske laget.
To år senere erobret Esmie og lagkameratene gullmedaljen under VM 1997 i Athen.


== Referanser ==


== Eksterne lenker ==
(en) Robert Esmie – Olympics.com 
(en) Robert Esmie – Olympic.org 
(en) Robert Esmie – Olympedia 
(en) Robert Esmie – Sports-Reference (OL-resultater – arkivert) 
(en) Robert Esmie – Canadian Olympic Committee 
(en) Robert Esmie – Canada Sports Hall of Fame 
(en) Robert Esmie – Commonwealth Games Federation 
(en) Robert Esmie – World Athletics
Kfar Etzion-massakren

Kfar Etzion-massakren var en massakre utført av arabiske styrker 13. mai 1948 mot innbyggerne i den jødiske kibbutzen Kfar Etzion. Kibbutzen overgav seg til araberne etter å ha blitt omringet, og innbyggerne hadde stilt seg opp med hvite flagg framfor et kloster. Araberne åpnet likevel ild mot menneskemengden og nesten 130 mennesker ble drept.
Konvoimassakren

Konvoimassakren var en massakre utført av arabiske styrker mot en jødisk bilkonvoi like før utbruddet av den Den arabisk-israelske krig i 1948. 
Den 13. april 1948 gikk arabiske militsfolk til angrep på en ubevæpnet konvoi med jødiske sykepleiersker og leger på veg mot Hadassah-sykehuset. 77 mennesker skal ha blitt drept. Konvoien ble eskortert av den jødiske paramilitære gruppen Haganah og hadde også skadede ombord. To Irgun-medlemmer, som hadde blitt skadet under Deir Yassin-massakren, skal også ha befunnet seg ombord. Kampene sto på i sju timer før det lykte britiske soldater å tåkelegge området så de overlevende kunne transporteres bort.Det har blitt antatt at angrepet var en hevn for Deir Yassin-massakren, som skjedde bare noen dager i forveien.


== Referanser ==


== Eksterne lenker ==
(en) Hadassah medical convoy massacre – kategori av bilder, video eller lyd på Commons
Ivano Brugnetti

Ivano Brugnetti (født 1. september 1976 i Milano) er en italiensk friidrettsutøver. Han er verdensmester på 50 km kappgang og olympisk mester på 20 km.
Brugnetti gjorde seg første gang bemerket under VM 1999 i Sevilla, der han gikk inn til andreplass på 50 km, bak russeren German Skurigin. Over to år senere, i november 2001, bekjentgjorde IAAF at man hadde funnet det forbudte middelet gonadotropin i russerens urinprøve. Dermed ble Skurigin diskvalifisert, og Brugnetti ble utropt til verdensmester.
Sin andre tittel vant Brugnette under OL 2004 i Athen. I temperaturer på nesten 40 °C henviste han forhåndsfavoritten, europamesteren Francisco Javier Fernández fra Spania til andreplass.


== Referanser ==


== Eksterne lenker ==
(en) Ivano Brugnetti – Olympics.com 
(en) Ivano Brugnetti – Olympic.org 
(en) Ivano Brugnetti – Olympedia 
(en) Ivano Brugnetti – Sports-Reference (OL-resultater – arkivert) 
(it) Ivano Brugnetti – Italias olympiske komité 
(en) Ivano Brugnetti – World Athletics 
(it) Ivano Brugnetti – FIDAL 
(en) Ivano Brugnetti – Track and Field Statistics
Fjernsynstårnet Østens Perle

Fjernsynstårnet Østens Perle (Oriental Pearl Tower, kinesisk: 东方明珠塔, pinyin: Dōngfāng Míngzhūtǎ) er et fjernsynstårn i Shanghai i Kina.  Tårnet ligger ytterst på Lujiazui i Pudongdistriktet, ved Huangpuelvens bredd rett overfor The Bund. 
Det ble tegnet av Jia Huan Cheng fra selskapet Shanghai Modern Architectural Design Co. Ltd. Byggingen tok til i 1991 og tårnet stod ferdig i 1995. Det er 468 m høyt, og dermed Asias høyeste og verdens tredje høyeste tårn.
Tårnet har tre utsiktsetasjer. Den høyeste kalles rommodulen og er på 350 meters høyde. De lavere er på  263 m og 90 m. Det finnes en dreierestaurant på 267 meters høyde. Anlegget har også utstillingslokaler, andre restauranter, kjøpesenter og hotell. I tårnets sokkel er det et museum som er viet til Shanghai bys historie.
Antennen for fjernsyns- og radiokringkasting forøker konstruksjonens høyde med 118 meter.
Pierre Bürcher

Pierre Bürcher (født 20. desember 1945 i Fiesch i Wallis i Sveits) var biskop av Reykjavík katolske bispedømme. Han ble utnevnt til dette av pave Benedikt XVI den 30. oktober 2007. Frem til da var han hjelpebiskop i bispedømmet Lausanne-Genève-Fribourg i hjemlandet.


== Liv og virke ==


=== Bakgrunn ===
Pierre Bürcher vokste opp i Fiesch og Fieschertal og fikk skolegang i Nyon, Genève og Einsiedeln, Fra 1966 til 1971 var han prestekandidat og avsluttet teologistudiene ved  Universitetet i Fribourg med lisensiatsgraden.


=== Prest ===
Den 27. mars 1971 ble han presteviet i Genève. Han hadde en rekke oppgaver i sjelesorgen og ved presteseminaret i Fribourg.


=== Biskop ===
Den 2. februar 1994 ble han utnevnt til hjelpebiskop i Lausanne-Genève-Fribourg. Han ble bispeviet av pave Johannes Paul II den 12. mars da paven var på pastoralreise i Sveits.
Den 18. september 2015 ble hans avskjedssøknad innvilget. Han reiste tilbake til Sveits. Den 20. mai 2019 ble han utnevnt som administrator til det vakante bispedømme Chur; han fratrådte i mars 2021 da paven utnevnte ny biskop dit.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Erkebiskop Filippo Bernardini (1884-1954) *1933
Biskop François Charrière (1893-1976) *1945
Kardinal Charles Journet (1891-1945) *1965
Biskop Pierre Mamie (1920-2008) *1968
Biskop Pierre Bürcher (1945- ) *1994


== Referanser ==


== Eksterne lenker ==
Biografi på katolsk.no
Humeralvelum

Et humeralvelum er et liturgisk klede/plagg som brukes i katolske og anglikanske kirker. Dette velumet er et klede som er omtrent 2,75 m langt og 90 cm bredt, og som draperes over skuldrene og ned foran på kroppen. Det er som oftest laget av silke. Ved endene er det vanligvis store lommer, som tillater bæreren å holde gjenstander uten å berøre dem med sine bare hender.
Humeralvelumet benyttes i den katolske kirke særlig ved utstilling av og velsignelse med det allerhelligste sakrament eller ved Kristi-legemesprosesjoner.


== Referanser ==


== Eksterne lenker ==
(en) Humeral veil – kategori av bilder, video eller lyd på Commons 
(en) Humeral veil – galleri av bilder, video eller lyd på Commons
Jefferson Pérez

Jefferson Leonardo Pérez Quezada (født 1. juli 1974) er en ecuadoriansk kappgjenger som ble olympisk mester på 20 km i 1996, og som har vunnet tre VM-titler.
Under OL 1996 i Atlanta vant han gull på 20 km foran russeren Ilja Markov og meksikaneren Bernardo Segura. Dermed ble han Ecuadors første og hittil eneste olympiske mester.
Pérez tok sølv på den samme distansen under VM i friidrett 1999 i Sevilla. Senere har han tatt tre VM-titler på rad på 20 km – Paris 2003, Helsingfors 2005 og Osaka 2007.


== Referanser ==


== Eksterne lenker ==
(es) Offisielt nettsted 
(en) Jefferson Pérez – kategori av bilder, video eller lyd på Commons  (engelskspråklig)
(de) Jefferson Pérez – Munzinger Sportsarchiv 
(en) Jefferson Pérez – Olympics.com 
(en) Jefferson Pérez – Olympic.org 
(en) Jefferson Pérez – Olympedia 
(en) Jefferson Pérez – Sports-Reference (OL-resultater – arkivert) 
(en) Jefferson Pérez – World Athletics 
Fotoserie som viser Jeffersons gangteknikk
Groton

Groton er en by og en kommune i New London County i den amerikanske delstaten Connecticut.
Kommunen har vært kjent for sine skipsverk siden 1800-tallet, og idag (2008) er ubåtsbyggeren Electric Boat en av kommunens største arbeidsgivere. Blant annet ble verdens første atomubåt, USS «Nautilus», bygget her i 1954, og vendte tilbake i  1980 for å bli et museum. Kommunens administrative struktur er unik for delstaten, ettersom byen Groton omfatter et mindre område enn kommunen (alle andre byer i Connecticut sammenfaller med sine respektive kommuner).


== Eksterne lenker ==
(en) Offisielt nettsted 
(en) Groton, Connecticut – kategori av bilder, video eller lyd på Commons
Rundemellen

Rundemellen (også skrevet Rundemellin) er et fjell i Øystre Slidre kommune i Innlandet fylke. Det har en høyde på 1 345 meter over havet.
Rundemellen er en del av de såkalte Mellene, som i tillegg består av Rabalsmellen (1 156 moh.), Skarvemellen (1 267 moh.) og Kalvemellen (1 136 moh.)
Rundemellen har en av Valdres' beste utsikter. Med sine 1 345 moh. er den et bevis på at du ikke trenger å klatre på de høyeste toppene for å få godt utsyn. På godværsdager kan du se helt til Gaustatoppen i Telemark. Videre ser du godt over i Hallingdal med Hemsedalsfjellene, Filefjell, Bygdin med Bitihorn, fjellrekka i Jotunheimen med bl.a Besshøe og Glittertinden, nærmere ses Skaget og i øst Synnfjell med Spåtind. I sør ser du menneskeskapt byggverk, Leirin flyplass.
Rundemellen kan bestiges fra flere utgangspunkt: Den letteste måten fra Øyangslia. Først på traktorvei gjennom bjørkeskogen før oppstigningen til Rundemellen (det tar ca. en time å gå opp).
Fra Turrsjøen følger du sti gjennom granskogen og videre opp på snaufjellet på østsiden av toppen. Dreier vestover og kommer inn på sti fra Øyangslia før du bestiger Rundemellen fra vest (ca. 1 time opp).
Fra Rabalen (Vangsjøen Fjellstue) følger du merket sti til Rabalsvannet. Herfra går stien opp på snaufjellet og følger fjellryggen i sørlig retning, kommer inn på stien fra Øyanslia og følger denne til toppen (ca. 2-2 1/2 time opp).


== Referanser ==
Skarvemellen

Skarvemellen (også skrevet Skarvemellin) er et fjell i Øystre Slidre kommune i Innlandet. Det har en høyde på 1 267 meter over havet.
Skarvemellen er den sørligste av de såkalte Mellene, som i tillegg består av Rundemellen (1 345 moh.), Rabalsmellen (1 156 moh.) og Kalvemellen (1 136 moh.)


== Referanser ==


== Eksterne lenker ==
Detaljert beskrivelse av Skarvemellen på peakbook.org
Store Kalvemellin

Store Kalvemellin (også kalt Kalvemellen) er et fjell i Øystre Slidre kommune i Innlandet. Det har en høyde på 1 136 meter over havet.
Kalvemellen er en del av de såkalte Mellene, som i tillegg består av Rundemellen (1 345 moh.), Skarvemellen (1 267 moh.) og Rabalsmellen (1 156 moh.)


== Referanser ==
Takashi Tezuka

Takashi Tezuka (手塚 卓志, Tezuka Takashi) (født 17. november 1960) er en japansk videospilldesigner som jobber for Nintendo. Han har hovedsakelig designet spill innen Mario- og The Legend of Zelda-serien sammen med Shigeru Miyamoto.


== Referanser ==


== Eksterne lenker ==
(en) Takashi Tezuka – kategori av bilder, video eller lyd på Commons 
(en) Takashi Tezuka på Internet Movie Database 
(en) Takashi Tezuka hos MobyGames
Diabas

Diabas (av dia, latin for «gjennom» og bas, gresk for «gang») er en vulkansk bergart fra gabbro-magma. Den er størknet i jordskorpen i opprettstående ganger. Denne mørke steinarten er finkornet og på samme tid hard. Diabas ble brukt i steinalderen til framstilling av ulike redskaper og våpen.
I Ekebergskrenten i Oslo er det registrert to diabasbrudd for steinalderredskaper. I 1978 oppdaget amatørarkeologen Svein Brandsøy (1925 - 2000) et diabasbrudd på Stakanes eller Stakaldeneset rett øst for Florø. I en renne i 600 meters lengde hadde steinalderfolket brutt diabas som er gjenfunnet ved boplasser langt unna, så dette kan anses som Norges eldste industristed. Vår tids fremste kjenner av steinbrudd, Isabel McBryde, regner diabasbruddet som enestående i sitt slag i Europa. Det er det tidligste eksempelet på varmesprengning i nordeuropéiske steinbrudd. På Stakanes er det snakk om tre hovedbrudd: To ved sjøen i hver sin ende av kløften, og ett på toppen i ca. 135 meters lengde. Sistnevnte er svært vanskelig tilgjengelig, men kanskje har steinen derfra vært av spesielt god kvalitet. Det er kjent ca. femti diabasganger i Sunnfjord, de fleste i Flora, og de skiller seg ut fra diabas fra resten av landet ved det ekstremt høye innholdet av jern og titan. Redskaper lagd av diabas fra Stakanes er også lett gjenkjennelig, mørkegrønn av farge og ispedd matthvite krystaller. Økser av diabas fra Stakanes er funnet så langt nord som ved Alstahaug i Nordland.Denne bergverksdriften må ha gjort Flora til noe av et sentrum for fangstkulturen i den nordlige delen av Vestlandet. Driften kan tidfestes ved hjelp av løsmassene som er etterlatt i de opptil ti meter høye gruvegangene. Ut fra analyser av trekull og brent stein i løsmassene mener arkeolog Asle Bruen Olsen at driften pågikk fra ca. 6500 f.Kr til ca. 2000 f.Kr.Den svenske kunstneren Lars Widenfalk ble oppmerksom på klangen som oppstod når han slo med hammer og meisel mot steinen. Den var som en «kirkelokke». Senere, i 1992, lagde han en fiolin i diabas, etter tegningene til Antonio Stradivari (Stradivarius). Den veier to kilo og han brukte to år på arbeidet. Den fikk navnet Blackbird etter fuglen svarttrost.


== Se også ==
Liste over bergarter


== Referanser ==
Glenn André Pedersen

Glenn André Pedersen (født 1. januar 1989) er en norsk fotballspiller som spiller spiss for Sandnessjøen. Pedersen var juniorspiller i Bodø/Glimt og spilte først og fremst på Bodø/Glimt 2. Den 31. oktober 2007 fikk han sin debut for A-laget da han kom inn som innbytter i Bodø/Glimts bortekamp mot Sogndal, som endte med tap 2–0.Glenn André Pedersen har bakgrunn fra flere aldersbestemte landslag, og gikk til Fyllingen 31. juli 2009.


== Referanser ==


== Eksterne lenker ==
(en) Glenn André Pedersen – Transfermarkt
Academy of Interactive Arts & Sciences

Academy of Interactive Arts & Sciences (AIAS) er en ideell organisasjon som reklamerer for underholdningsdataprogram, som for eksempel videospill, med sin årlige prisutdelingsseremoni D.I.C.E. Awards siden 1998. Organisasjonen ble stiftet i 1996.


== Eksterne lenker ==
(en) Offisielt nettsted 
(en) Academy of Interactive Arts & Sciences – kategori av bilder, video eller lyd på Commons
Kimito

Kimito (finsk: Kemiö) er et tettsted og en tidligere kommune i det finske landskapet Egentliga Finland. 

Kimito var en tospråklig kommune med svensk som majoritetsspråk (64,4 % svensktalende i 2002) og finsk som minoritetsspråk.
Den 1. januar 2009  ble Kimito, sammen med Dragsfjärd og Västanfjärd, slått sammen til den nye Kimitoön kommune.
Olav Bjørklund

Olav Bjørklund (født 14. mai 1929 i Bjarkøy i Troms) norsk fagforeningsmann, og forbundsleder for Norsk Sjømannsforbund 1993-1994. Bjørklund ble medlem i Norsk Sjømannsforbund i en alder av 18 år i 1947, og hadde fartstid til sjøs som båtsmann, tømmermann og havfisker før han i 1976 ble avdelingsleder i Tromsø, og dermed tillitsvalgt på heltid i Norsk Sjømannsforbund.
I forbindelse med Henrik Aasarøds avgang som forbundleder 1988, midt i en landsmøteperiode, ble han valgt av landsstyret til ny nestleder i forbundet etter at daværende nestleder Edvin Ramsvik overtok som forbundsleder. Bjørklund ble gjenvalgt som nestleder på landsmøtet i 1990 og tok i 1993 over som forbundsleder da Ramsvik ble innvilget førtidspensjon på grunn av sykdom. Han stilte ikke til gjenvalg ved forbundets landsmøte i 1994, men gikk av med pensjon.
Bjørklund hadde først og fremst arbeidet med fiskerisaker for Sjømannsforbundet, og ble dermed den første forbundslederen med hovedbakgrunn i fiskerisektoren.
Heroes & Zeros

Heroes & Zeros er en norsk rockegruppe fra Lillesand, dannet i 2003. 
Bandet ble kåret til Årets Urørt med låten «Cellophane» i 2006. De vant Zoom Urørt 2006 og ble sendt på en påfølgende landsdekkende Zoom Urørt-turné våren 2006, før de turnerte hele landet igjen på P3 Sessions sammen med Ralph Myerz & The Jack Herren Band og Minor Majority. 
Bandet har signert med verdens største plateselskap; Universal Music. Bandet har også sitt eget plateselskap, Heroes & Zeros Music, hvor bandet blant annet har gitt ut Circles EP og Lars Løberg Tofte sitt sideprosjekt Ofag.
Heroes & Zeros ga ut EP-en Circles i 2006, og debutalbumet Strange Constellations kom påfølgende år, i 2007. Albumet ga dem to Spellemannpris-nominasjoner, klassen årets musikkvideo for musikkvideoen til sporet «A Strange Constellation» og klassen årets nykommer. Albumet fikk en 13.-plass som beste plassering på VG-lista, og var den bestselgende rockedebutalbum i Norge i 2007. Sporet «Into the light» er med på videospillet EA Games FIFA `08. Musikkvideoen til «A Strange Constellation» ble nominert beste musikkvideo på Kortfilmfestivalen i Grimstad. Albumet er lisensiert til det tyske selskapet Redfield Records, som distribuerer i Tyskland, Østerrike og Sveits. 
Oppfølgeralbumet Simian Vices Modern Devices kom i 2009, ble nominert til Spellemannprisen 2009 i kategorien rock. Albumet fikk en 15.-plass som høyeste plassering på VG-lista, og musikkvideoen til «Cipramillion» ble nominert til «Årets musikkvideo» på Kortfilmfestivalen i Grimstad. Albumet ble utgitt i 2010 i Tyskland, og kom på fjerdeplass i klassen «Årets beste alternative rockealbum» i musikkmagasinet Visions.
Heroes & Zeros har spilt konserter blant annet i England, Tyskland, Østerrike, Israel, Estland og Italia utenom Norge. De har spilt support for Smashing Pumpkins i Oslo Spektrum, Nick Cave & The Bad Seeds på Norwegian Wood og Fall Out Boy i Köln, München og Berlin i Tyskland.


== Medlemmer ==
Hans Jørgen Undelstvedt  – vokal,gitar og keyboard
Simen Krogstie Lagesen – bassgitar & keyboard
Arne Kjelsrud Mathisen – slagverk, perkusjon og keyboard


== Diskografi ==
Album2006: Circles (EP)
2007: Strange Constellations (studioalbum)
2008: In the slipstream vol 1: live (konsertalbum)
2009: Simian Vices Modern Devices (studioalbum)
2009: Heroes & Zeros vs Harrys Gym: Live at Slottsfjellfestivalen (digital utgivelse)
2011: Ghostly Kisses (studioalbum)Singler2005: Cellophane – Heroes & Zeros Music
2007: Into the light – Nightliner/Universal
2007: A Strange Constellation – Nightliner/Universal
2007: The Foolproof  – Nightliner/Universal
2007: Oslo Fadeout – Nightliner/Universal
2009: Simian Vices – Nightliner/Universal
2009: Cipramillion – Nightliner/Universal
2011: Change is Nothing – Nightliner/Universal


== Relaterte prosjekter ==
Pay-per-frog
YTO Solreiser
Ofag


== Eksterne lenker ==
(no) Offisielt nettsted 
(en) Heroes & Zeros – kategori av bilder, video eller lyd på Commons 
(en) Heroes & Zeros på Discogs 
(en) Heroes & Zeros på MusicBrainz 
(en) Heroes & Zeros på Songkick 
(en) Heroes & Zeros på Last.fm 
(en) Heroes & Zeros på AllMusic 
Heroes & Zeros hos NRK Urørt